***ПЛАН И ПРОГРАМ ЕКСКУРЗИЈЕ***

***ЗА ШКОЛСКУ 2025/2026. ГОДИНУ***

***ПЛАН И ПРОГРАМ ЕКСКУРЗИЈЕ***

***УЧЕНИКА 4. РАЗРЕДА***

***ГИМНАЗИЈЕ „МИЛОШ САВКОВИЋ“ 2025/2026. ГОДИНЕ***

**ОКВИРНИ БРОЈ УЧЕНИКА:** 144 (тачан број ће се знати по добијању писмене сагласности родитеља)

**ТЕРМИН РЕАЛИЗАЦИЈЕ:**

* **у периоду од 30.03.2026. –03.04.2026.**

**САДРЖАЈ (ПЛАНИРАНИ ОБИЛАСЦИ):**

*БРАТИСЛАВА- ПРАГ- ДРЕЗДЕН*

**ПРВИ ДАН -Понедељак**

Полазак из Аранђеловца у 4:00 сата. Путовање преко Мађарске и Словачке са краћим паузама ради одмора и граничних формалности. Долазак у Братисалаву у после подневним сатима и обилазак и разгледање Братиславе - Братиславски дворац, Палата Грасалкович, Катедрала Светог Мартина, Главни трг, Редута,Позориште, Старо место са старом градском већницом, Смештај у хотел, вечера, ноћење.

**ДРУГИ ДАН -Уторак**

Након доручка око 9 сати полазак за Праг. Долазак у Праг око 14 сати. Смештај у хотел. Око 15 сати одлазак на разгледање града у пратњи локалног водича: Краљев дворац, Катедрала Светог Вита, Златна улица, Карлов мост, Карлов универзитет, Старомесни трг. Повратк у хотел, вечера, ноћење.

**ТРЕЋИ ДАН -Среда**

Доручак. Након доручка одлазак на целодневни излет за Дрезден. Обилазак и разгледање Дрездена у пратњи водича: Златни коњаник, Август Јаки, Опера Земпер, посета палати Цвингер, Богородичина протестанска црква, Дворска римокатоличка црква, Државни музеј, повратак у Праг, вечера, ноћење.

**ЧЕТВРТИ ДАН -Четвртак**

Доручак. Након доручка одлазак у разгледање града са локалним водичем: Страховски клаштер, Прашка Лорета, Чернински плац и Шварценбершки плац, смена страже испред Новог Краљевског плаца, потом Катедрала Светог Вита, Вацлава и Војтеха, Стари Краљевски плац, Базилика Светог Јиржија, Златна улица, Вацславске намјести. Повратак у хотел, вечера, ноћење.

**ПЕТИ ДАН:** -**Петак**

Доручак. После доручка полазак за Аранђеловац. Путовање преко Словачке и Мађарске уз успутна задржавања.

**Цена аранжмана обухвата:**

- Превоз туристичким аутобусом високе туристичке класе, високоподним, са климом, видое и аудио опремом потпуно техничким исправним који испуњава одредбе Закона о превозу у друмском саобраћају („Сл. гласник РС“t;, бр. 46/95, 66/2001, 61/2005, 91/2005, 62/2006, 31/2011 и 68/2015 – др. закони), Закона о безбедности саобраћаја на путевима („Сл. Гласник РС“, бр. 41/2009, 53/2010, 101/2011, 32/2013 –одлука УС, 55/2014, 96/2015 – др. закон, 9/2016 – одлука УС, 24/2018, 41/2018, 41/2018 – др. закон, 87/2018, 23/2019 и 128/2020 – др. закон) и Правилника о начину обављања организованог превоза деце („Сл. гласник РС“, бр. 52/2019 и 61/2019) . Потребно је да наведени типови аутобуса имају довољно седећих места по спецификацији ученика (уговореном броју), односно да сваки ученик мора имати своје (појединачно) место. У случају неисправности аутобуса у току путовања, које се не могу отклонити у разумном року да се не ремети програм путовања, понуђач је дужан да обезбеди замену аутобуса истих карактеристика и класе и да сноси настале трошкове смештаја и исхране и друге трошкове који проистекну због насталих проблема.

* Обавезно међународно путничко осигурање за све време путовања за све ученике,наставно особље и друга лица која учествују уорганизацији екскурзије
* Обезбеђено стручно туристичко вођење (лиценцирани туристички водичи)
* Услуге лекара током путовања са дневницама које му припадају на рачун агенције
* Улазнице за све посете (као и услуге локалних водича, кустоса и улазнице )
* Трошкове организације и реализације аранжмана
* Смештај у хотелу са 3 звездице у Братислави ( локацијски не даље од 5 км од центра Братиславе) услуга полу пансиона на бази шветског стола -доручак, вечера је мени.
* Сместај у хотелу са 4\* на бази полу пансиона у Прагу ( не даље 4 км од Старог града) вечера и доручак -шведски сто.

( собе са 2,3,4 кревета , без помоћних лежајева) и

* Целодневни излет у Дрезден
* Трошкове платног промета
* Организационе трошкове агенције.
* 1 гратис за ученике на 20 плативих ученика
* накнада за целодневну бригу о ученицима за професоре и директора (дневнице)
* гратиси за одељењске старешине и директора Школе
* гратис место за једног од близанаца
* гратис место и трошкови за лекара пратилаца групе (обезбеђује школа)

На захтев наручиоца органи унутрашњих послова извршиће контролу документације и техничке исправности возила одређених за превоз непосредно пре отпочињања путовања. Уколико надлежни орган унутрашњих послова утврди неисправност документације или техничку неисправност возила. или било који други разлог у погледу психофизичке неспособности или недовољног одмора возача, директор или стручни вођа пута обуставиће путовање до отклањања уочених недостатака, а настале трошкове сноси понуђач. У случају неисправности аутобуса у току путовања које се не могу отклонити у разумном року да се не ремети План и програм путовања извршилац је дужан обезбедити замену аутобуса истих карактеристика и класе и да сноси настале трошкове смештаја и исхране и друге трошкове који проистекну због насталих проблема.

Ученици не смеју ништа накнадно плаћати. Исплату накнаде за целодневну бригу о ученицима (дневнице) врши агенција којој ће се доделити уговор. Понуда мора да садржи појединачну цену по ученику.